
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών ορίων ηλικίας διορισμού προσω¬ 
πικού των ΟΤΑΑ'Βαθμού. 1 

Τροποποίηση της αριθμ. 2/31914/0004/28.5.2001 
απόφασής μας «Επανακαθορισμός της αριθμ. 

2/15696/0004/ 9.3.2001 απόφασης «Σύσταση, συ¬ 
γκρότηση και ορισμός μελών Επιτροπής Δημο¬ 
σιονομικού Ελέγχου (Ε.Δ.ΕΛ.) με σκοπό τη διε¬ 
νέργεια ελέγχων των διαχειριστικών αρχών, της 
Αρχής Πληρωμής, των τελικών δικαιούχων και 
πράξεων». 2 

Εξουσιοδότηση στο Γενικό Γραμματέατου Υπουργεί¬ 
ου Τύπου και Μ.Μ.Ε., στο Γενικό Γραμματέα Ενη¬ 
μέρωσης, στο Γενικό Δ/ντή και στους Προϊσταμέ¬ 
νους των Οργανικών Μονάδων (Δ/νσεων, Τμημά¬ 
των, Αυτοτελών Γραφείων), που ανήκουν στο 
Υπουργείο Τύπου και ΜΜΕ, να υπογράφουν «Με 


εντολή Υπουργού». 3 

Ανανέωση άδειας λειτουργίας Πρακτορείου Εφημερί¬ 
δων, Περιοδικών και λοιπών εντύπων. 4 


Αναπροσαρμογή του ορίου ετήσιας επιβάρυνσης των 
Πελατών ηλεκτρικής ενέργειας λόγω Ειδικού Τέ¬ 
λους του άρθρου 40 παρ. 3 περ. γ’ του Ν. 


2773/1999, για το έτος 2004. 5 

Περαίωση της διαδικασίας κτηματογράφησης στο Δη¬ 
μοτικό Διαμέρισμα Μαγγάνων (πρώην Κοινότητα 
Μαγγάνων) του Δήμου Τοπείρου του Νομού Ξάν¬ 
θης. 6 

Καταχώριση πρώτων εγγραφών στο κτηματολογικό 
βιβλίο και έναρξη ισχύος του Κτηματολογίου στο 
Δημοτικό Διαμέρισμα Μαγγάνων (πρώην Κοινότη¬ 
τα Μαγγάνων) του Δήμου Τοπείρου του Νομού 
Ξάνθης. 7 


ΑΠΟΦΑΣΕΙ Σ 

Αριθ. ΔΙΠΠ/Φ.ΗΛ/6170 (1) 

Καθορισμός ειδικών ορίων ηλικίας διορισμού προσωπι¬ 
κού των ΟΤΑ Α' Βαθμού. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 11 του άρθρου 10 του Ν. 
3051/2002 (ΦΕΚ 220/Α'/20.9.2002), όπως ισχύει. 

2. Το αριθμ. πρωτ. 29045/28503/23.3.2004 έγγραφο της 
Δ/νσης Οργάνωσης και Λειτουργίας ΟΤΑτου ΥΠ.ΕΣ.Δ.Δ.Α., 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε ανώτατο όριο ηλικίας διορισμού προσω¬ 
πικού των ΟΤΑ α' βαθμού, ως κατωτέρω: 
ΚΛΑΔΟΣ/ΕΙΔΙΚΟΤΗΤΑ 

ΔΕ29 Οδηγών Απορριματοφόρων Αυτοκινήτων: 45ο 
έτος 

ΔΕ24 Ηλεκτρολόγων: 50ο έτος 
ΔΕ26 Μηχανοτεχνιτών Αυτοκινήτων: 50ο έτος 
ΔΕ27 Ηλεκτροτεχνιτών Αυτοκινήτων: 50ο έτος 
ΔΕ28 Χειριστών Μηχανημάτων Έργων: 50ο έτος 
ΔΕ30 Τεχνιτών: 50ο έτος 

ΔΕ35 Δενδροκηπουρών/Δενδροκόμων/Ανθοκόμων: 
50ο έτος 

ΥΕ16 Εργατών Καθαριότητας: 45ο έτος 
ΥΕ 16 Εργατών Νεκροταφείου: 45ο έτος 
ΥΕ 16 Εργατών Κήπων: 50ο έτος 
ΥΕ16 Προσωπικού Καθαριότητας Εσωτερικών Χώρων: 
50ο έτος. 

Ο κατά τα ανωτέρω καθορισμός ανωτάτου ορίου ηλι¬ 
κίας πρόσληψης υπαγορεύεται από την ιδιάζουσα φύση 
και τα καθήκοντα του εν λόγω προσωπικού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 28 Απριλίου 2004 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/23107/0004 (2) 

Τροποποίηση της αριθμ. 2/31914/0004/28.5.2001 απόφα¬ 
σής μας «Επανακαθορισμός της αριθμ. 2/15696/0004/ 
9.3.2001 απόφασης «Σύσταση, συγκρότηση και ορι¬ 
σμός μελών Επιτροπής Δημοσιονομικού Ελέγχου 
(Ε.Δ.ΕΛ.) με σκοπό τη διενέργεια ελέγχων των διαχει¬ 
ριστικών αρχών, της Αρχής Πληρωμής, τωντελικών δι¬ 
καιούχων και πράξεων». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 17 του Ν.2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (Α.251). 

β) του άρθρου 13 του Ν.2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (Α 45). 

γ) του Π.Δ. 284/1988 «Οργανισμός Υπουργείου Οικονο¬ 
μικών» (Α. 128) όπως τροποποιήθηκε και ισχύει σήμερα. 

δ) του Π.Δ. 37/1997 «Οργάνωση - Αρμοδιότητεςτης Γε¬ 
νικής Γραμματείας Δημοσιονομικής Πολιτικής του Υπ. Οι¬ 
κονομικών» (Α 37). 

2. Την αριθμ. 2/31914/0004/28.5.2001 απόφαση επανα¬ 
καθορισμού της «Σύστασης, συγκρότησης και ορισμού με¬ 
λών της Επιτροπής Δημοσιονομικού Ελέγχου (ΕΔΕΑ)», 
όπως τροποποιήθηκε με τις 2/62230/0004/25.10.2001, 
2/63404/ 0004/ 31.10.2001, 2/65928/ 0004/ 12.11.2001, 
2/10255/0004/15.2.2001,2/35202/0004/26.6.2002, 2/9180/ 
0004/13.2.2003, 2/21730/0004/15.4.2003, 2/1431/0004/ 
14.1.2004 και 2/17460/0004/2.4.2004 όμοιες αποφάσεις 
μας. 

3. Την αριθμ. 15339/ΔΙΟΕ91/23.3.2004 (ΦΕΚ 547/τ.Β'/ 
31.3.2004) απόφαση του Υπουργού Οικονομίας και Οικο¬ 
νομικών «Μεταβίβαση αρμοδιοτήτων και εξουσίας να 
υπογράφουν «Με εντολή Υπουργού» στο Γ ενικό Γ ραμμα- 
τέα κ.λπ.». 

4. Το γεγονός ότι, από τις διατάξεις της απόφασης αυ¬ 
τής, δεν προκαλείται επιπλέον δαπάνη σε βάροςτου εκτε- 
λούμενου προϋπολογισμού εξόδων του Υπουργείου Οι¬ 
κονομίας και Οικονομικών, έτους 2004. 

5. Τη με αριθμ. πρωτ. 2/21806/0004/27.4.2004 απόφαση 
του Υπουργού Οικονομίας και Οικονομικών περί «Μετακί¬ 
νησης και τοποθέτησης Προϊσταμένων Διευθύνσεων της 
Γενικής Γραμματείας Δημοσιονομικής Πολιτικής του 
Υπουργείου Οικονομίας και Οικονομικών», αποφασίζου¬ 
με: 

Α. Τηντροποποίηση της αριθμ. 2/31914/0004/28.5.2001 
απόφασης μας και ορίζουμε: 

ως (β) τακτικό μέλος την Κορίνα Αντωνομανωλάκη, 
Προϊσταμένη της Δ51-Προγραμματισμού και Ελέγχων, 
σε αντικατάσταση της Σοφίας Μαρούγκα. 

ως (γ) τακτικό μέλος την Μαρία Κουνδουράκη, Προϊ- 
σταμένητηςΔ52-Μελετών και Αξιολόγησης, σε αντικατά¬ 
σταση του Θωμά Σακκά. 

ως (δ) τακτικό μέλος την Δήμητρα Τζαβάρα, Προϊστα- 
μένη της Δ41-Δημοσιονομικών Σχέσεων με Ε.Ε., σε αντι¬ 
κατάσταση της Όλγας Αναστασάτου. 

Τα αναπληρωματικά μέλη παραμένουν ως έχουν. 

Β. Κατά τα λοιπά ισχύει η ανωτέρω τροποποιούμενη 
απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2004 

Με εντολή Υπουργού 
Ο Γ ενικός Διευθυντής 
ΒΑΣΙΛΕΙΟΣ ΚΑΤΡΙΒΕΣΗΣ 

-♦- 

Αριθ. 7903/Ζ (3) 

Εξουσιοδότηση στο Γενικό Γραμματέα του Υπουργείου 
Τύπου και Μ.Μ.Ε., στο Γενικό Γραμματέα Ενημέρω¬ 
σης, στο Γενικό Δ/ντή και στους Προϊσταμένους των 
Οργανικών Μονάδων (Δ/νσεων, Τμημάτων, Αυτοτε¬ 
λών Γραφείων), που ανήκουν στο Υπουργείο Τύπου 
και ΜΜΕ, να υπογράφουν «Με εντολή Υπουργού». 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

Α. Τις διατάξεις: 

1. Του άρθρου 29 του Ν. 1558/1985 (ΦΕΚ 137/Α/1985) 
«Κυβέρνηση και Κυβερνητικά Όργανα». 

2. Του Π.Δ. 181/1994 (ΦΕΚ 116/Α/1994) «Συγκρότηση 
της Γενικής Γραμματείας Τύπου και Πληροφοριών σε 
Υπουργείο Τύπου και Μέσων Μαζικής Ενημέρωσης και 
καθορισμός των αρμοδιοτήτων του». 

3. Του Π.Δ. 258/1993 (ΦΕΚ 112/Α/1993), «Οργανισμός 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994, «Τροποποίηση του Οργα¬ 
νισμού της Γ ενικής Γ ραμματείας Τ ύπου και Πληροφοριών 
του Υπουργείου Προεδρίας της Κυβέρνησης» (ΦΕΚ 
108/Α/1994), το Π.Δ. 163/1997 (ΦΕΚ 144/Α/1997) «Γιατην 
οργάνωση, διάρθρωση και λειτουργία της Δ/νσης Πολιτι¬ 
κής Σχεδίασης Έκτακτης Ανάγκης (ΠΣΕΑ) του Υπουργεί¬ 
ου Τύπου και ΜΜΕ, τη στελέχωσή της και τα ειδικά προ¬ 
σόντα του προσωπικού της», το Π.Δ. 137/1996 (ΦΕΚ 
107/Α/1996), «Σύσταση Γενικής Γραμματείας Ενημέρω¬ 
σης στο Υπουργείο Τύπου και ΜΜΕ και καθορισμός των 
αρμοδιοτήτων της», το Π.Δ. 82/1998 (ΦΕΚ 74/Α/1998), 
«Τροποποίηση του Π.Δ. 137/1996, «Σύσταση Γενικής 
Γ ραμματείας Ενημέρωσης στο Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμοδιο- 
τήτωντης», και με το Π.Δ. 23/2004 (ΦΕΚ 16/Α/2004), «Τρο¬ 
ποποίηση Οργανισμού του Υπουργείου Τύπου και ΜΜΕ 
και αναδιοργάνωση Υπηρεσιών της Γενικής Γ ραμματείας 
Ενημέρωσης». 

4. Του Ν. 3166/2003 (ΦΕΚ 178/Α/2003) «Οργάνωση καιλει- 
τουργίατων Γ ραφείων Τύπου και Επικοινωνίας του Υπουρ¬ 
γείου Τύπου και Μέσων Μαζικής Ενημέρωσης και ρυθμίσεις 
για τον ευρύτερο τομέα των Μέσων Ενημέρωσης». 

5. Της Π.Υ.Σ. 83/1992, «Τροποποίηση της Π.Υ.Σ. 103/ 
1991, «Αρμοδιότητες Γ ενικών Γ ραμματέων σε θέματα κα¬ 
τάστασης προσωπικού» (ΦΕΚ 127/Α/1992) και της από¬ 
φασης αριθμ. 2/80345/0004/8.11.1999, (ΦΕΚ 2040/Β/ 
1999), «Μεταβίβαση εξουσίας υπογραφής, σύμφωνα με 
το άρθρο 7 παρ. 1 του Ν. 1943/1991». 

6. Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε το άρθρο 29Ατου Ν. 1558/1985, 
όπως αντικαταστάθηκε με το άρθρο 1 του Ν. 2469/1997, 
(ΦΕΚ 38/Α/1997), «Περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις». 

7. Του Π.Δ. 120/2004 (ΦΕΚ 84/Α/2004) «Διορισμός του 
Κωνσταντίνου Καραμανλή του Αλεξάνδρου, Αρχηγού του 
Κόμματος της “Νέας Δημοκρατίας” (ΝΔ) ως Πρωθυ¬ 
πουργού». 

8. Του Π .Δ. 121/2004 (ΦΕΚ 84/Α/2004) «Διορισμός 
Υπουργών και Υφυπουργών». 

9. Την απόφαση του Πρωθυπουργού αριθ. Υ33/ 
27.3.2004, (ΦΕΚ 535/Β/ 29.3.2004), «Καθορισμός αρμο¬ 
διοτήτων του Υπουργού Επικράτειας». 

10. Την απόφαση του Πρωθυπουργού και του Υπουρ¬ 
γού Επικράτειας, αριθμ. 5903/Ζ/29.3.2004, (ΦΕΚ 121/Γ/ 
28.4.2004), «Διορισμός Γενικού Γραμματέα στο Υπουρ¬ 
γείο Τύπου και Μέσων Μαζικής Ενημέρωσης και διορι¬ 
σμός Γενικού Γραμματέα στη Γενική Γραμματεία Ενημέ¬ 
ρωσης του Υπουργείου Τύπου και Μέσων Μαζικής Ενη¬ 
μέρωσης». 

11. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Β. Την ανάγκη διασφάλισης της εύρυθμης λειτουργίας 
των Υπηρεσιών που ανήκουν στο Υπουργείο Τύπου και 
Μέσων Μαζικής Ενημέρωσης, καθώς και της ταχείας 
διεκπεραίωσης των υποθέσεων της αρμοδιότητάς του, 
αποφασίζουμε: 

Εξουσιοδοτούμε το Γενικό Γραμματέα του Υπουργείου 
Τ ύπου και Μέσων Μαζικής Ενημέρωσης, το Γ ενικό Γ ραμ¬ 
ματέα της Γενικής Γραμματείας Ενημέρωσης, το Γενικό 
Διευθυντή και τους Προϊσταμένους των Οργανικών Μο¬ 
νάδων, (Δ/νσεων, Τμημάτων, Αυτοτελών Γραφείων), που 
ανήκουν στο Υπουργείο Τύπου και Μέσων Μαζικής Ενη¬ 
μέρωσης, να υπογράφουν «Με εντολή Υπουργού», τα πα¬ 
ρακάτω θέματα: 

Άρθρο 1 

Ο Γενικός Γραμματέας του Υπουργείου Τύπου και Μέ¬ 
σων Μαζικής Ενημέρωσης: 

1. Την τοποθέτηση των Προϊσταμένων των Δ/νσεων, 
Τ μημάτων και Αυτοτελών Γ ραφείων, πλην εκείνωντου άρ¬ 
θρου 2του Π.Δ. 137/1996, όπως τροποποιήθηκε και ισχύ¬ 
ει. 

2. Τις πειθαρχικές αποφάσεις και τις λοιπές πράξεις πει¬ 
θαρχικής διαδικασίας, εφόσον επιλαμβάνεται ως Πειθαρ¬ 
χικός Προϊστάμενος, σύμφωνα με τις διατάξεις του Ν. 
2683/1999, για το προσωπικό που υπάγεται στις υπηρε¬ 
σίες της αρμοδιότητάς του. 

3. Τις αποφάσεις πρόσληψης του προσωπικού με σύμ¬ 
βαση εργασίας Ιδιωτικού Δικαίου, στις υπηρεσίες της αρ¬ 
μοδιότητάς του. 

4. Τις αποφάσεις μετατάξεων από κατηγορία σε κατη¬ 
γορία, από Κλάδο σε Κλάδο, από ειδικότητα σε ειδικότη¬ 
τα. 

5. Την κύρωση πινάκων προακτέων των μονίμων υπαλ¬ 
λήλων. 

6. Τις, κατά λόγον αρμοδιότητας, αποφάσεις τοποθέτη¬ 
σης του μονίμου και με σύμβαση Ιδιωτικού Δικαίου προ¬ 
σωπικού, καθώς και μετακίνησης του προσωπικού αυτού 
από οποιαδήποτε Οργανική Μονάδα σε άλλη. 

7. Τη χορήγηση των πάσης φύσεως αδειών με ή χωρίς 
αποδοχές του Γενικού Δ/ντή, καθώς και των Προϊσταμέ- 
νωντων Δ/νσεων που ανήκουν στην αρμοδιότητάτου. 

8. Τις διαπιστωτικές πράξεις λύσης της υπαλληλικής 
σχέσης του προσωπικού με σχέση εργασίας Ιδιωτικού Δι¬ 
καίου ή με θητεία, ή λήξης συμβάσεων μίσθωσης έργου. 


9. Την έγκριση, κατόπιν ειδικού εγκριτικού σημειώμα¬ 
τος, αποστολής στο εσωτερικό και στο εξωτερικό, για 
υπηρεσιακούς λόγους, οποιουδήποτε προσώπου υπάγε¬ 
ται στις υπηρεσίες της αρμοδιότητάς του. 

10. Τη σύσταση - συγκρότηση των Συλλογικών Οργά¬ 
νων της Υπηρεσίας. 

11. Τα ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης των υπαλλήλων, με 
οποιαδήποτε σχέση εργασίας, που υπηρετούν στις υπη¬ 
ρεσίες της αρμοδιότητάς του. 

12. Τις προτάσεις και τις αποφάσεις καθιέρωσης υπε- 
ρωριακής εργασίας, για τους μόνιμους και με σύμβαση 
Ιδιωτικού Δικαίου υπαλλήλους, καθώς και τις αποφάσεις 
για τις αμοιβές των μελών των συλλογικών οργάνων, και 
την έγκριση υπέρβασης του ανωτάτου ορίου ημερών με¬ 
τακινήσεων εκτός έδρας. 

13. Την καταγγελία των συμβάσεων εργασίας προσωπι¬ 
κού με σχέση εργασίας Ιδιωτικού Δικαίου ή με μίσθωση 
έργου των υπηρεσιών της αρμοδιότητάς του. 

14. Τη θέση σε κατάσταση διαθεσιμότητας ή αργίας 
υπαλλήλων των υπηρεσιών της αρμοδιότητάς του. 

15. Τις, κατάλογον αρμοδιότητας, αποφάσεις και εντο¬ 
λές που αφορούν δαπάνες, εγκρίσεις, κατανομή χρημα¬ 
τοδοτήσεων, προκηρύξεις δημοσίων διαγωνισμών, πρό¬ 
χειρων ή απευθείας ανάθεσης, αποφάσεις κατακύρωσης 
αποτελεσμάτων διαγωνισμών και συμβάσεων, καθώς και 
κάθε σχετική με το θέμα απόφαση για δαπάνη, από του 
ποσούτωντριάνταχιλιάδων (30.000) Ευρώ, μέχριτουπο- 
σού τωντετρακοσίων σαράντα χιλιάδων (440.000) Ευρώ. 

16. Τ ις, κατά λόγον αρμοδιότητας, προτάσεις στο Γ ενι¬ 
κό Λογιστήριο του Κράτους για αυξομείωση των πιστώ¬ 
σεων του τακτικού προϋπολογισμού, εγγραφή πιστώσε¬ 
ων, από του ποσού τωντριάντα χιλιάδων (30.000) Ευρώ, 
μέχρι του ποσού των τετρακοσίων σαράντα χιλιάδων 
(440.000) Ευρώ. 

17. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων που έχουν εκδοθεί και εξοφλούνται μέσω του 
Ταμείου Παρακαταθηκών και Δανείων. 

18. Την κατάρτιση και τροποποίηση του προγράμματος 
Δημοσίων Επενδύσεων. 

19. Την κατάρτιση και τις τροποποιήσεις του ενιαίου 
προγράμματος προμηθειών ή προτάσεις για χορήγηση 
εξουσιοδοτήσεων. 

20. Την, κατά λόγον αρμοδιότητας, έκδοση εντολών 
διαχειριστικού ελέγχου επίπαντός υπευθύνου, καθώς και 
την έκδοση καταλογιστικών πράξεων σε υπολόγους. 

21. Την απόφαση ορισμού εκκαθαριστή αποδοχών για 
την εκκαθάριση των μισθών, επιμισθίων και μισθωμάτων. 

22. Τις, κατάλογον αρμοδιότητας, αποφάσεις ορισμού 
υπολόγων χρηματικών ενταλμάτων προπληρωμής, από 
τουποσού τωντριάντα χιλιάδων (30.000) Ευρώ, μέχριτου 
ποσού των τετρακοσίων σαράντα χιλιάδων (440.000) Ευ¬ 
ρώ. 

23. Την έγκριση επιχορήγησης των πάσης φύσεως 
εντύπων, Πρακτορείων Ειδήσεων, δημοσιογραφικών και 
λοιπών οργανώσεων, καθώς και Διεθνών Οργανισμών. 

24. Τη θεώρηση των επαγγελματικών ταυτοτήτων των 
δημοσιογράφων. 

25. Την, κατά λόγον αρμοδιότητας, έκδοση εντολών για 
τη διενέργεια διοικητικών ανακρίσεων. 

26. Τα, κατά λόγον αρμοδιότητας, έγγραφα, που απευ¬ 
θύνονται στο Συμβούλιο της Επικράτειας, στα Διοικητικά 
και Πολιτικά Δικαστήρια, μετά από αιτήσεις ακυρώσεως, 
προσφυγές ή άλλα ένδικα μέσα ή βοηθήματα των υπαλ¬ 
λήλων ή από αγωγές αποζημίωσης που εγείρονται από 
υπαλλήλους της Υπηρεσίας, εν ενεργεία ή μη. 

27. Ταερωτήματαπροςτο Νομικό Συμβούλιο του Κράτους 
και το Ελεγκτικό Συνέδριο για θέματα της αρμοδιότητάςτου. 

28. Τη βεβαίωση ανελλιπούς εργασίας και υπερωρια- 
κής απασχόλησης υπαλλήλων με σχέση εργασίας Ιδιωτι¬ 
κού Δικαίου που προΐστανται Δ/νσεων. 

29. Τις εγκυκλίους για θέματα της αρμοδιότητάς του. 

Άρθρο 2 

Ο Γενικός Γραμματέας της Γενικής Γραμματείας Ενη¬ 
μέρωσης: 

1. Την τοποθέτηση των Προϊσταμένων των Δ/νσεων και 
των Τμημάτων του άρθρου 2 του Π.Δ. 137/1996, όπως 
τροποποιήθηκε και ισχύει. 

2. Την τοποθέτηση ή απόσπαση των Προϊσταμένων και 
των υπαλλήλων στα Γ ραφεία Τύπου και Επικοινωνίας, κα¬ 
θώς και τη μετακίνηση αυτών, από Γ ραφείο σε Γ ραφείο. 

3. Τις, κατάλογον αρμοδιότητας, αποφάσεις τοποθέτη¬ 
σης του μονίμου και με σύμβαση Ιδιωτικού Δικαίου προ¬ 
σωπικού, καθώς και μετακίνησης του προσωπικού αυτού 
από οποιαδήποτε Οργανική Μονάδα σε άλλη. 

4. Τις αποφάσεις πρόσληψης του προσωπικού με σύμ¬ 
βαση εργασίας Ιδιωτικού Δικαίου στις υπηρεσίες της αρ¬ 
μοδιότητάς του. 

5. Τη χορήγηση των πόσης φύσεως αδειών με ή χωρίς 
αποδοχές των Προϊσταμένων των Διευθύνσεων της αρ¬ 
μοδιότητάς του, καθώς και των Προϊσταμένων των Γ ρα¬ 
φείων Τύπου και Επικοινωνίας. 

6. Την έγκριση, κατόπιν ειδικού εγκριτικού σημειώμα¬ 
τος, αποστολής στο εσωτερικό και στο εξωτερικό, για 
υπηρεσιακούς λόγους, οποιουδήποτε προσώπου υπάγε¬ 
ται στις υπηρεσίες της αρμοδιότητάςτου. 

7. Τα ερωτήματα προς το Υπηρεσιακό Συμβούλιο, για 
θέματα υπηρεσιακής κατάστασης των υπαλλήλων που 
υπηρετούν, με οποιαδήποτε σχέση εργασίας, στις υπη¬ 
ρεσίες της αρμοδιότητάς του. 

8. Τις πειθαρχικές αποφάσεις και τις λοιπές πράξεις πει¬ 
θαρχικής διαδικασίας, εφόσον επιλαμβάνεται ως Πειθαρ¬ 
χικός Προϊστάμενος, σύμφωνα με τις διατάξεις του Ν. 
2683/1999, για το προσωπικό που υπάγεται στις υπηρε¬ 
σίες της αρμοδιότητάς του. 

9. Την καταγγελία των συμβάσεων εργασίας του προσω¬ 
πικού με σχέση εργασίας Ιδιωτικού Δικαίου, ή με θητεία, ή 
με μίσθωση έργου των υπηρεσιών αρμοδιότητάς του. 

10. Τη θέση σε κατάσταση διαθεσιμότητας ή αργίας, 
των υπαλλήλων των υπηρεσιών της αρμοδιότητάς του. 

11. Τα έγγραφα προς το Υπουργείο Εξωτερικών για έκ¬ 
δοση ή θεώρηση διπλωματικών διαβατηρίων των υπαλ¬ 
λήλων της Υπηρεσίας. 

12. Τις, κατά λόγον αρμοδιότητας, αποφάσεις και εντο¬ 
λές που αφορούν δαπάνες, εγκρίσεις, κατανομή χρημα¬ 
τοδοτήσεων, προκηρύξεις δημοσίων διαγωνισμών, πρό¬ 
χειρων ή απευθείας ανάθεσης, αποφάσεις κατακύρωσης 
αποτελεσμάτων διαγωνισμών και συμβάσεων, καθώς και 
κάθε σχετική με το θέμα απόφαση, για δαπάνη από του 


ποσού των τριάντα χιλιάδων (30.000) Ευρώ, μέχριτου πο¬ 
σού τωντετρακοσίων σαράντα χιλιάδων (440.000) Ευρώ. 

13. Τις, κατάλογον αρμοδιότητας, προτάσεις στο Γενι¬ 
κό Λογιστήριο του Κράτους για αυξομείωση των πιστώ¬ 
σεων του τακτικού προϋπολογισμού και εγγραφή πιστώ¬ 
σεων, από του ποσού των τριάντα χιλιάδων (30.000) Ευ¬ 
ρώ, μέχριτου ποσού τωντετρακοσίων σαράντα χιλιάδων 
(440.000) Ευρώ. 

14. Την, κατά λόγον αρμοδιότητας, έκδοση εντολών 
διαχειριστικού ελέγχου επί παντός υπευθύνου, καθώς και 
την έκδοση καταλογιστικών πράξεων σε υπολόγους. 

15. Τις, κατά λόγον αρμοδιότητας, αποφάσεις ορισμού 
υπολόγων χρηματικών ενταλμάτων προπληρωμής, από 
του ποσού τωντριάντα χιλιάδων (30.000) Ευρώ, μέχριτου 
ποσού τωντετρακοσίων σαράντα χιλιάδων (440.000) Ευ¬ 
ρώ. 

16. Τα, κατά λόγον αρμοδιότητας, έγγραφα που απευ¬ 
θύνονται στο Συμβούλιο της Επικράτειας, τα Διοικητικά 
και Πολιτικά Δικαστήρια, μετά από αιτήσεις ακυρώσεως, 
προσφυγές ή άλλα ένδικα μέσα ή αποζημίωσης που εγεί¬ 
ρονται από υπαλλήλους του Υπουργείου, εν ενεργεία ή 
μη. 

17. Τα ερωτήματα στο Νομικό Συμβούλιο του Κράτους 
και τους Παρέδρους για θέματα της αρμοδιότητάςτου. 

18. Την, κατά λόγον αρμοδιότητας, έκδοση εντολών για 
τη διενέργεια διοικητικών ανακρίσεων. 

19. Τις εγκυκλίους για θέματα αρμοδιότητάς του. 

Άρθρο 3 

Ο Γ ενικός Διευθυντής: 

1. Τα έγγραφα που αναφέρονται στον οργανωτικό και 
διοικητικό συντονισμό όλων των υπηρεσιακών μονάδων, 
καθώς και κάθε άλλη σχετική ενέργεια που αναφέρεται 
στα θέματα αυτά. 

2. Την τρέχουσα αλληλογραφία με τα κάθε είδους Νο¬ 
μικά Πρόσωπα, που εποπτεύονται ή εξαρτώνται ή συνδέ¬ 
ονται με οποιοδήποτε τρόπο με την Υπηρεσία, πλην αυτής 
που αφορά θέματα χάραξης Κυβερνητικής Πολιτικής, αρ¬ 
μοδιότητα που ασκείται από τον αρμόδιο, κατά περίπτω¬ 
ση, Γ ενικό Γ ραμματέα. 

3. Την άσκηση οποιωνδήποτε άλλων καθηκόντων που 
του ανατίθενται από τα υπερκείμενα αυτού όργανα. 

Άρθρο 4 

Οι καθ’ ύλην αρμόδιοι Προϊστάμενοιτων Διευθύνσεων ή 
οι νόμιμοι αναπληρωτές τους: 

1. Τα προπαρασκευαστικά, υπομνηστικά και, γενικότε¬ 
ρα, άλατα διαδικαστικά έγγραφα οιουδήποτε περιεχομέ¬ 
νου περιλαμβανομένων και εκείνων μετά οποία ζητούνται 
ή παρέχονται πληροφορίες, ή ανακοινώνονται πράξεις 
της Υπηρεσίας. 

2. Την αλληλογραφία με φορείςτου Δημοσίου τομέα για 
τρέχοντα υπηρεσιακά θέματα. 

3. Τα έγγραφα με τα οποία ανακοινώνονται ή κοινοποι¬ 
ούνται στους ενδιαφερομένους Προεδρικά Διατάγματα, 
καθώς και λοιπές αποφάσεις της Υπηρεσίας, ή αποφά¬ 
σεις συλλογικών οργάνων. 

4. Την έγκριση χορήγησης επικυρωμένων αντιγράφων 
από το τηρούμενο στη Δ/νση αρχείο, πράξεις για τη θέση 
εγγράφων στο αρχείο, καθώς και έγκριση χορήγησης 
αντιγράφων εγγράφων, συμπεριλαμβανομένης και της 
έγκρισης- γνωστοποίησης διοικητικών εγγράφων, κατά 
το άρθρο 5του Ν. 2690 /1999. 

5. Τα έγγραφα και κάθε διοικητική πράξη και ενέργεια 
που αφορά θέματα της αρμοδιότητάς τους, όπως αυτές 
περιγράφονται για κάθε Δ/νση από τον ισχύοντα Οργανι¬ 
σμό, για τα οποία έχει δοθεί, κατά περίπτωση, η έγκριση 
του Υπουργού, ή του αρμόδιου Γενικού Γραμματέα, ή του 
Γενικού Διευθυντή. 

6. Τις βεβαιώσεις ανελλιπούς εργασίας και τις βεβαιώ¬ 
σεις πραγματοποίησης κάθε είδους εργασίας, πέραν της 
υποχρεωτικής (υπερωριακής, εξαιρέσιμων κλπ.), των 
υπαλλήλων που είναι τοποθετημένοι στις Δ/νσεις τους. 

7. Τις περιλήψεις αποφάσεων και πράξεων της αρμο¬ 
διότητάς τους που δημοσιεύονται στην Εφημερίδα της 
Κυβερνήσεως και στον Ημερήσιο Τύπο, καθώς και τις 
εντολές δημοσίευσης στην Εφημερίδα της Κυβερνήσεως 
Προεδρικών Διαταγμάτων και λοιπών πράξεων. 

Άρθρο 5 

Ο Προϊστάμενος της Διεύθυνσης Διοίκησης ή ο νόμιμος 
αναπληρωτής του, εκτός από τα αναφερόμενα στο άρθρο 
4 και: 

1. Τις αποφάσεις διορισμού και κατάταξης του μονίμου 
προσωπικού της Υπηρεσίας. 

2. Τις πράξεις λύσεις της υπαλληλικής σχέσης του μο¬ 
νίμου προσωπικού, λόγω αποδοχής παραίτησης, απόλυ¬ 
σης και έκπτωσης, σύμφωνα μετά άρθρα 149,150 και 153 
του Ν. 2683/1999, καθώς και της αποδοχής παραίτησης 
του προσωπικού με σχέση εργασίας Ιδιωτικού Δικαίου, 
πληντου επιτόπιου προσωπικού. 

3. Την έκδοση των αποφάσεων προαγωγών των υπαλ¬ 
λήλων. 

4. Τις πράξεις μονιμοποίησης των δοκίμων διοικητικών 
υπαλλήλων. 

5. Τις ανακοινώσεις αποφάσεων, διορισμού, πρόσλη¬ 
ψης, μετάθεσης, απόσπασης, μετάταξης, απόλυσης, κλπ. 
όλων των υπαλλήλων. 

6. Τη χορήγηση άδειας για την άσκηση ιδιωτικού έργου 
με αμοιβή στο μόνιμο και με σύμβαση Ιδιωτικού Δικαίου 
προσωπικό, μετά από γνωμοδότηση του Υπηρεσιακού 
Συμβουλίου. 

7. Πιστοποιητικά ή βεβαιώσεις για την υπηρεσιακή κα¬ 
τάσταση των υπαλλήλων, καθώς και για θέματα που δύ- 
νανται να βεβαιωθούν, σύμφωνα με το Νόμο, βάσει των 
στοιχείων που τηρούνται στην Υπηρεσία. 

8. Τις εντολές για την εκτός έδρας μετακίνηση των 
υπαλλήλων με οποιαδήποτε σχέση εργασίας, καθώς και 
ιδιωτών, για εκτέλεση υπηρεσίας στο εσωτερικό και στο 
εξωτερικό, ύστερα από προέγκριση του αρμόδιου, κατά 
περίπτωση, Γενικού Γραμματέα. 

9. Τα έγγραφα προς το Υπουργείο Εξωτερικών για έκ¬ 
δοση ή θεώρηση των υπηρεσιακών διαβατηρίων των 
υπαλλήλων. 

10. Την επικύρωση των αντιγράφων των εγγράφων της 
διαβαθμισμένης αλληλογραφίας. 

11. Τα έγγραφα με τα οποία διαβιβάζονται δικαιολογη- 
τικά συνταξιοδότησης όλων των υπαλλήλων στους αρμό¬ 
διους φορείς. 

12. Τα έγγραφα για τη συγκέντρωση στοιχείων προς με¬ 
λέτη και κατάρτιση προγραμμάτων σε αντικείμενα οργά¬ 
νωσης και εκπαίδευσης. 

13. Τις προτάσεις για εγγραφή πρόβλεψης θέσεων προ¬ 
σωπικού. 

14. Τη χορήγηση των αδειών των Προϊσταμένων των 
Τμημάτων όλων των Διευθύνσεων. 


Άρθρο 6 

Ο Προϊστάμενος της Δ/νσης Οικονομικών Υπηρεσιών ή 
ο νόμιμος αναπληρωτής του, εκτός από τα αναφερόμενα 
στο άρθρο 4, και: 

1. Τις αποφάσεις και εντολές που αφορούν δαπάνες, 
εγκρίσεις, προκηρύξεις τακτικών διαγωνισμών, προχεί¬ 
ρων ή δι’ απευθείας ανάθεσης, αποφάσεις κατακύρωσης 
αποτελεσμάτων διαγωνισμών και συμβάσεις, καθώς και 
κάθε σχετική δαπάνη από του ποσού των έξι χιλιάδων 
(6.000) Ευρώ, μέχρι του ποσού των τριάντα χιλιάδων 
(30.000) Ευρώ, κατόπιν προέγκρισης του αρμόδιου Γενι¬ 
κού Γ ραμματέα. 

2. Τις αποφάσεις έγκρισης μετακίνησης εκτός έδρας, 
στο εσωτερικό και στο εξωτερικό, των υπαλλήλων με 
οποιαδήποτε σχέση εργασίας, καθώς και ιδιωτών, κατό¬ 
πιν προέγκρισης του αρμόδιου Γενικού Γ ραμματέα. 

3. Τις αποφάσεις ορισμού υπολόγων χρηματικών ενταλ¬ 
μάτων προπληρωμής μέχρι του ποσού των τριάντα χιλιά¬ 
δων (30.000) Ευρώ. 

4. Τις εντολές προς τους υπολόγους για την καταβολή 
δαπανών από χρηματικά εντάλματα προπληρωμής που 
έχουν εκδοθεί στο όνομά τους μέχρι του ποσού των τριά¬ 
ντα χιλιάδων (30.000) Ευρώ, για κάθε περίπτωση. 

5. Τις εντολές προς την Τράπεζα της Ελλάδος, για την 
έκδοση επιταγών ή εντολών σε συνάλλαγμα. 

6. Τις προτάσεις μεταφοράς πίστωσης από έναν κωδικό 
σε άλλο κωδικό αριθμό των φορέων του Υπουργείου Τύ¬ 
που και ΜΜΕ ή άλλων Υπουργείων, καθώς και αναλήψεις 
πιστώσεων από του ποσού των έξι χιλιάδων (6.000) Ευρώ, 
μέχρι του ποσού των τριάντα χιλιάδων (30.000) Ευρώ. 

7. Τις πράξεις θεώρησης των καταστάσεων εκκαθάρι¬ 
σης των δαπανών, καθώς και τα σχετικά διαβιβαστικά έγ¬ 
γραφα, από του ποσού των έξι χιλιάδων (6.000) Ευρώ, μέ¬ 
χρι του ποσού των τριάντα χιλιάδων (30.000) Ευρώ. 

8. Τις εξουσιοδοτήσεις προς τις αρμόδιες υπηρεσίες 
(Δ.Ο.Υ., Τράπεζες κλπ.) για εξόφληση ή είσπραξη χρημα¬ 
τικών ενταλμάτων, που αφορούνδαπάνεςτων Υπηρεσιών 
εσωτερικού ή εξωτερικού. 

Άρθρο 7 

Ο Προϊστάμενος της Δ/νσης Εποπτείας ΜΜΕ, ή ο νόμι¬ 
μος αναπληρωτής του, εκτός από τα αναφερόμενα στο 
άρθρο 4, και: 

1. Την άσκηση της εποπτείας και του ελέγχου στα δη¬ 
μόσια θεάματα και ακροάματα, σύμφωνα με τις ισχύου- 
σες διατάξεις. 

2. Την κατά Νόμο χορήγηση αδειών προβολής κινημα¬ 
τογραφικών ταινιών, τρέιλερς, σεναρίων κινηματογραφι¬ 
κών ταινιών και μουσικών τεμαχίων. 

3. Την παραπομπή υποθέσεων στη Δευτεροβάθμια Επι¬ 
τροπή Ελέγχου Θεαμάτων και Ακροαμάτων. 

Άρθρο 8 

Στους καθ’ύλην αρμόδιους Προϊσταμένους των Τμημά¬ 
των, ή τους νόμιμους αναπληρωτές τους: 

1. Τα υπομνηστικά έγγραφα σε θέματα της αρμοδιότη- 
ταςτωνΤμημάτωντους, εφόσον δεν είναι γενικότερου εν¬ 
διαφέροντος. 

2. Τις απαντήσεις σε αιτήματα ή αναφορές πολιτών, ή 
νομικών προσώπων ή υπαλλήλων, οι οποίες αφορούν θέ¬ 
ματα, για τα οποία η υπηρεσία έλαβε θέση. 

3. Την έκδοση βεβαιώσεων για υπηρεσιακά θέματα της 
αρμοδιότητάς τους, σε συνεννόηση με τον Προϊστάμενο 
της οικείας Δ/νσης. 

4. Τις πράξεις με τις οποίες τίθενται έγγραφα στο αρ¬ 
χείο. 

5. Τις εντολές για την επίδοση εγγράφων ή δικογρά¬ 
φων, καθώς και για την αναζήτηση ή επιστροφή αλληλο¬ 
γραφίας σε θέματα αρμοδιότητάς τους. 

Ειδικότερα: 

Α. Στον Προϊστάμενο του Τμήματος Προσωπικού της 
Διεύθυνσης Διοίκησης, εκτός των αναφερομένων στα 
προηγούμενα εδάφια, και: 

1. Τις πράξεις που αναφέρονται στη μισθολογική κατά¬ 
σταση και εξέλιξη του πάσης φύσεως προσωπικού, σύμ¬ 
φωνα με την ισχύουσα νομοθεσία. 

2. Τη χορήγηση των κάθε είδους αδειών με ή χωρίς απο¬ 
δοχές όλου του προσωπικού. 

3. Τη θεώρηση των βιβλιαρίων νοσηλείας των υπαλλή¬ 
λων και των μελών των οικογενειών τους, καθώς και την 
έκδοση κάθε σχετικού με τα βιβλιάρια νοσηλείας εγγρά¬ 
φου. 

4. Τα έγγραφα παραπομπής των υπαλλήλων για υγειο¬ 
νομική εξέταση στις αρμόδιες επιτροπές. 

Β. Στον Προϊστάμενο του Τμήματος Γραμματείας και 
Διεκπεραίωσης της Δ/νσης Διοίκησης, ή το νόμιμο ανα¬ 
πληρωτή του, την αρμοδιότητα επικύρωσης αντιγράφων, 
των εγγράφων, καθώς και την επικύρωση του γνήσιου της 
υπογραφής των υπαλλήλων και των πολιτών. 

Γ. Στους ΠροϊσταμένουςτωνΤμημάτωντης Δ/νσης Οι¬ 
κονομικών Υπηρεσιών, εκτός των αναφερομένων στις πα¬ 
ραγράφους 1,2, 3,4 και 5του παρόντος άρθρου, και: 

1. Τα έγγραφα με τα οποία αναζητούνται από τα Ασφα¬ 
λιστικά Ταμεία κρατήσεις αποδοχών και εισφορές υπαλ¬ 
λήλων που έχουν καταβληθεί αχρεωστήτως. 

2. Τις εντολές προς τους υπολόγους για την καταβολή 
δαπανών από χρηματικά εντάλματα προπληρωμής που 
έχουν εκδοθεί στο όνομά τους και μέχριτου ποσού των έξι 
χιλιάδων (6.000) Ευρώ, για κάθε περίπτωση. 

3. Τις πράξεις θεώρησης των καταστάσεων εκκαθάρι¬ 
σης όλων των δαπανών, καθώς και τα σχετικά διαβιβαστι¬ 
κά και λοιπά έγγραφα μέχρι του ποσού των έξι χιλιάδων 
(6.000) Ευρώ, για κάθε περίπτωση. 

4. Τις προβλέψεις πιστώσεων που θαδαπανηθούν κάθε 
μήνα. 

5. Τις εντολές χορήγησης υλικού για τις υπηρεσιακές 
ανάγκες. 

Δ. Στον Προϊστάμενο του Τμήματος Προμηθειών και 
Δαπανών, εκτός των ανωτέρω, και: 

1. Τις αποφάσεις και εντολές που αφορούν δαπάνες, 
εγκρίσεις απευθείας ανάθεσης, αποφάσεις κατακύρω- 
σης και συμβάσεις, καθώς και έκδοση χρηματικών ενταλ¬ 
μάτων προπληρωμής, μέχρι του ποσού των έξι χιλιάδων 
(6.000) Ευρώ, κατόπιν προέγκρισης του αρμόδιου Γενι¬ 
κού Γ ραμματέα. 

Άρθρο 9 

Κανόνες της κατ’ εξουσιοδότηση υπογραφής: 

1. Τα έγγραφα που υπογράφονται από το Γ ενικό Δ/ντή 
και τους Προϊσταμένους των Οργανικών Μονάδων, πρέ¬ 
πει να εντάσσονται στο πλαίσιο της κυβερνητικής πολιτι¬ 
κής και να κοινοποιούνται στο Γ ραφείο του Υπουργού και 
του αρμόδιου, κατά περίπτωση, Γενικού Γραμματέα. 


2. Τα έγγραφα που υπογράφονται από τους Γενικούς 
Γ ραμματείς πρέπει να κοινοποιούνται στο Γ ραφείο του 
Υπουργού και, αντιστοίχως, στα Γ ραφεία τους. 

3. Όταν ελλείπει, απουσιάζει ή κωλύεται, για οποιοδήπο- 
τε λόγο, ο Γενικός Δ/ντής, οι αρμοδιότητές του ασκούνται 
από τον αρμόδιο, κατά περίπτωση, Γενικό Γ ραμματέα. 

4. Έγγραφα που αναφέρονται σε ιδιαίτερης σημασίας 
θέματα, τα οποία άπτονται της κυβερνητικής πολιτικής, 
υπογράφονται αποκλειστικά από τον Υπουργό, ή με εντο¬ 
λή του από τον αρμόδιο Γενικό Γ ραμματέα. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2004 

Ο ΥΠΟΥΡΓΟΣ 

ΘΕΟΔΩΡΟΣ ΡΟΥΣΟΠΟΥΛΟΣ 
-Φ- 

Αριθ. 7939/Ε (4) 

Ανανέωση άδειας λειτουργίας Πρακτορείου Εφημερίδων, 

Περιοδικών και λοιπών εντύπων. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη : 

1. Τις διατάξεις του Π .Δ. 181/1994 «Συγκρότηση της Γε¬ 
νικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του». 

2. Τις διατάξεις του Π .Δ. 258/1993 «Οργανισμός της Γ ε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης», όπως τροποποιήθη¬ 
κε με το Π.Δ. 171/1994. 

3. Τις διατάξεις του Π.Δ. 137/1996 «Σύσταση Γενικής 
Γραμματείας Ενημέρωσης στο Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμοδιο¬ 
τήτων της», όπως τροποποιήθηκε με το Π.Δ. 82/8.4.1998. 

4. Τις διατάξεις του άρθρου 4 του Ν. 73/1944. 

5. Τις διατάξεις του άρθρου 8 του Α.Ν. 1092/1938 «Περί 
Τύπου». 

6. Τη με αριθ. ΗΑ/Φ10/22/10.11.1982 Απόφαση «Περίτων 
όρων ίδρυσης Πρακτορείων Εφημερίδων και Περιοδικών». 

7. Την ανακοίνωση καταχώρισης στο Μητρώο Ανωνύ¬ 
μων Εταιρειών της σύστασης της Ανώνυμης Εταιρείας με 
την επωνυμία «ΑΝΩΝΥΜΗ ΕΤΑΙΡΕΙΑ ΠΡΑΚΤΟΡΕΥΣΕΩΣ 
ΚΑΙ ΔΙΑΝΟΜΗΣ ΗΜΕΡΗΣΙΟΥ ΚΑΙ ΠΕΡΙΟΔΙΚΟΥ ΤΥΠΟΥ- 
ΕΥΡΩΠΗ» και δ.τ. «ΕΥΡΩΠΗ ΠΡΑΚΤΟΡΕΙΟ ΔΙΑΝΟΜΗΣ 
ΤΥΠΟΥ ΑΈ.» (ΦΕΚ 1890/τ. ΑΈ. και Ε.ΠΈ./6.4.1999). 

8. Τη με αριθ. 10399/Ε3/2311/19.5.1999 Απόφαση του 
ΥπουργούΤύπου καιΜΜΕ«Ίδρυση Πρακτορείου Διανομής 
Εφημερίδων και Περιοδικών στην “ΕΥΡΩΠΗ - ΠΡΑΚΤΟ¬ 
ΡΕΙΟ ΔΙΑΝΟΜΗΣ ΤΥΠΟΥ ΑΈ.”» (ΦΕΚ Β'998/27.5.1999). 

9. Τη με αριθ. Πρωτ. 1374/Ε/22.1.2004 αίτηση του Πρα¬ 
κτορείου Εφημερίδων, Περιοδικών και λοιπών εντύπων 
«ΕΥΡΩΠΗ ΑΝΩΝΥΜΗ ΕΤΑΙΡΕΙΑ ΠΡΑΚΤΟΡΕΥΣΕΩΣ ΚΑΙ 
ΔΙΑΝΟΜΗΣ ΗΜΕΡΗΣΙΟΥ ΚΑΙ ΠΕΡΙΟΔΙΚΟΥ ΤΥΠΟΥ» για 
ανανέωση της άδειας λειτουργίας του και τα συνημμένα 
σε αυτή έγγραφα (Ενημερωτικό Σημείωμα και Καταστατι¬ 
κό), αποφασίζουμε: 

Ανανεώνουμε από 27.5.2004 και για πέντε (5) χρόνια την 
άδεια λειτουργίας του Πρακτορείου Εφημερίδων, Περιο¬ 
δικών και λοιπών εντύπων «ΕΥΡΩΠΗ ΑΈ. ΠΡΑΚΤΟ- 

ΡΕΥΣΕΩΣ ΚΑΙ ΔΙΑΝΟΜΗΣ ΗΜΕΡΗΣΙΟΥ ΚΑΙ ΠΕΡΙΟΔΙΚΟΥ 
ΤΥΠΟΥ» με έδρα την Αθήνα (οδός Αμφιαράου 15-17). 

Το πρακτορείο σε καμία περίπτωση δεν δικαιούται να 
πρακτορεύει εφημερίδες, περιοδικά και λοιπά έντυπα 
που εκδίδονται κατά παράβαση των διατάξεων των Νό¬ 
μων περί Τύπου, όρων κυκλοφορίας ή τρόπου πώλησης. 

Η μη τήρηση των όρωντης μεαριθ. ΗΑ/Φ10/22/10.11.82 
Απόφασης συνεπάγεται την ανάκληση της άδειας λει¬ 
τουργίας του Πρακτορείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2004 

Ο ΥΠΟΥΡΓΟΣ 

ΘΕΟΔΩΡΟΣ ΡΟΥΣΟΠΟΥΛΟΣ 
-♦- 

Αριθ.0-6432 (5) 

Αναπροσαρμογή του ορίου ετήσιας επιβάρυνσης των Πε¬ 
λατών ηλεκτρικής ενέργειας λόγω Ειδικού Τέλους του 
άρθρου 40 παρ. 3 περ. γ’ του Ν. 2773/1999, για το έτος 
2004. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Λαμβάνοντας υπόψη: 

1. Τις διατάξεις του άρθρου 29 του Νόμου 2773/1999 
(ΦΕΚ Α' 286/22.12.1999), όπως τροποποιήθηκε και ισχύει, 
και ιδίως τις διατάξεις του άρθρου 23 παράγραφος 20 του 
Νόμου 3175/2003 (ΦΕΚ Α' 207/29.8.2003). 

2. Το από 9.1.2004 έγγραφο της Εθνικής Στατιστικής 
Υπηρεσίας με αρ. πρωτ. ΡΑΕ/Ι-14815/14.1.2004 με θέμα 
Ανακοίνωση για το ΔΤΚ περιόδου Ιανουάριου 2003 - Δε¬ 
κεμβρίου 2003". 

σκέφτηκε ως εξής: 

Σύμφωνα με τις διατάξεις του Ν. 3175/2003 (άρθρο 23 
παράγραφος 20) η ετήσια επιβάρυνση Πελάτη κατά θέση 
κατανάλωσης λόγω του Ειδικού Τέλους του άρθρου 40 
παρ. 3 περ. γ’ του Ν. 2773/1999 (Ειδικό Τέλος ΑΠΕ) δεν 
μπορεί να υπερβαίνει το ποσό των εξακοσίων χιλιάδων ευ¬ 
ρώ (600.000€). Το όριο αυτό αναπροσαρμόζεται ετησίως 
με μέριμνα της ΡΑΕ σύμφωνα με την ετήσια μεταβολή του 
δείκτη τιμών καταναλωτή, όπως δημοσιεύεται από την 
Εθνική Στατιστική Υπηρεσία. 

Η Εθνική Στατιστική Υπηρεσία ενημέρωσε τη ΡΑΕ με το 
από 9.1.2004 έγγραφό της ότι ο Γενικός Δείκτης Τιμών 
Καταναλωτή εντός της περιόδου Ιανουάριου 2003 - Δε¬ 
κεμβρίου 2003 παρουσίασε αύξηση κατά 3,1% (τρία και 
ένα δέκατο τοις εκατό). 

Γιατους λόγους αυτούς, η ΡΑΕ αποφασίζει: 

Την αναπροσαρμογή, κατάτο άρθρο 23 παράγραφος 20 
εδάφια (3) και (4) του Ν. 3175/2003, του ορίου της μέγι- 
στης ετήσιας επιβάρυνσης Πελάτη κατά θέση κατανάλω¬ 
σης για το έτος 2004 λόγω του Ειδικού Τέλους του άρθρου 
40 παρ. 3 περ. γ’ του Ν. 2773/1999 (Ειδικό Τέλος ΑΠΕ), σε 
618.600 € (εξακόσιες δέκα οκτώ χιλιάδες εξακόσια ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2004 

Ο Πρόεδρος 
ΠΑΝΤΕΛΗΣ ΚΑΠΡΟΣ 


Αριθ. 229/6 (6) 

Περαίωση της διαδικασίας κτηματογράφησης στο Δημο¬ 
τικό Διαμέρισμα Μαγγάνων (πρώην Κοινότητα Μαγγά¬ 
νων) του Δήμου Τοπείρου του Νομού Ξάνθης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 

ΚΤΗΜΑΤΟΛΟΓΙΟΥ ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 11,12 και 13α παρ.3 και 4 
του Νόμου 2308/1995 «Κτηματογράφηση για τη δημιουρ¬ 
γία Εθνικού Κτηματολογίου. Διαδικασία έως τις πρώτες 
εγγραφές στα κτηματολογικά βιβλία και άλλες διατάξεις» 
(ΦΕΚ114/Α'/15.6.1995, ΦΕΚ 275/Α73.12.1998 και ΦΕΚ 
67/Α719.3.2003). 

2. Τις διατάξεις του άρθρου 3 του Νόμου 3127/2003 
«Τροποποίηση και συμπλήρωση των Νόμων 2308/1995 
και 2664/1998 για την κτηματογράφηση και το Εθνικό 
Κτηματολόγιο και άλλες διατάξεις (ΦΕΚ 67/Α/19.3.2003). 

3. Την υπ’ αριθμόν 72544/4615/25.7.1995 απόφαση του 
Υπουργού ΠΕ.ΧΩ.Δ.Ε. με την οποία κηρύχθηκε υπό κτη- 
ματογράφηση η Κοινότητα Μαγγάνωντου Νομού Ξάνθης 
(ΦΕΚ 664/Β728.7.1995). 

4. Την υπ’ αρ. 83/23.4.2004 εισήγηση - πρόταση της 
Προέδρου της «ΚΤΗΜΑΤΟΛΟΓΙΟ Α.Ε.» προς το Δ.Σ του 
Ο.Κ.Χ.Ε., με την οποία προτείνει, ύστερα από εκχώρηση 
σε αυτήν σχετικής αρμοδιότητας σύμφωνα με το υπ. 
αριθμ. 143/25.9.2003 πρακτικό Δ.Σ. της «ΚΤΗΜΑΤΟΛΟ¬ 
ΓΙΟ Α.Ε.», την έκδοση διαπιστωτικής πράξης περαίωσης 
της κτηματογράφησης. 

5. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Σήμερα, 23 Απριλίου 2004, ημέρα Παρασκευή διαπι¬ 
στώνεται η περαίωση της διαδικασίας κτηματογράφησης 
για τα ακίνητα της περιοχής που βρίσκεται εντός των δι¬ 
οικητικών ορίων του Δημοτικού Διαμερίσματος Μαγγά¬ 
νων (πρώην Κοινότητα Μαγγάνων) του Δήμου Τοπείρου 
του Νομού Ξάνθης, τα οποία υπάγονται στην τοπική αρ¬ 
μοδιότητα του Υποθηκοφυλακείου Ξάνθης. 

Άρθρο 2 

Το περιεχόμενο των αναμορφωμένων κτηματολογικών 
πινάκων και διαγραμμάτων της Β’ ανάρτησης με αριθμό 
ειδικού πρωτοκόλλου παραλαβής κτηματολογικών στοι¬ 
χείων υπ’ αριθμ. 48/22.4.2004 θα αποτελέσειτο περιεχό¬ 
μενο των πρώτων εγγραφών που θα καταχωρισθούν στο 
κτηματολογικά βιβλίο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2004 
Η Πρόεδρος του Δ.Σ. 

Γ. ΛΑΔΗ 

-♦- 

Αριθ. 230/6 (7) 

Καταχώριση πρώτων εγγραφών στο κτηματολογικά βι¬ 
βλίο και έναρξη ισχύος του Κτηματολογίου στο Δημο¬ 
τικό Διαμέρισμα Μαγγάνων (πρώην Κοινότητα Μαγγά¬ 
νων) του Δήμου Τοπείρου του Νομού Ξάνθης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 

ΚΤΗΜΑΤΟΛΟΓΙΟΥ ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3 εδ. β’ του Ν. 

2664/1998 «Εθνικό Κτηματολόγιο και άλλες διατάξεις» 
(ΦΕΚΑ'275/3.12.1998). 

2. Τις διατάξεις των άρθρων 11, 12 και 13α παρ. 3 και 4 
του Νόμου 2308/1995 «Κτηματογράφηση για τη δημιουρ¬ 
γία Εθνικού Κτηματολογίου. Διαδικασία έως τις πρώτες 
εγγραφές στα κτηματολογικά βιβλία και άλλες διατάξεις» 
(ΦΕΚ 114/Α715.6.1995, ΦΕΚ 275/Α73.12.1998 και ΦΕΚ 
67/Α719.3.2003). 

3. Τις διατάξεις του άρθρου 3 του Νόμου 3127/2003 
«Τροποποίηση και συμπλήρωση των Νόμων 2308/1995 
και 2664/1998 για την κτηματογράφηση και το Εθνικό 
Κτηματολόγιο και άλλες διατάξεις (ΦΕΚ 67/Α719.3.2003). 

4. Την υπ’ αριθμόν 72544/4615/25.7.1995 απόφαση του 
Υπουργού ΠΕ.ΧΩ.Δ.Ε. με την οποία κηρύχθηκε υπό κτη- 
ματογράφηση η Κοινότητα Μαγγάνωντου Νομού Ξάνθης 
(ΦΕΚ 664/Β728.7.1995). 

5. Την υπ’ αρ. 88/26.4.2004 εισήγηση - πρόταση της 
Προέδρου της «ΚΤΗΜΑΤΟΛΟΓΙΟ Α.Ε.» προς το Δ.Σ του 
Ο.Κ.Χ.Ε., με την οποία προτείνει, ύστερα από εκχώρηση 
σε αυτήν σχετικής αρμοδιότητας σύμφωνα με το υπ. 
αριθμ. 143/25.9.2003 πρακτικό Δ.Σ. της «ΚΤΗΜΑΤΟΛΟ¬ 
ΓΙΟ Α.Ε.», την έκδοση της προβλεπόμενης στο άρθρο 1 
παρ. 3 εδ. βτου Ν. 2664/1998 απόφασης. 

6. Την υπ’ αρ. 229/6/23.4.2004 απόφαση του Δ.Σ του 
Ο.Κ.Χ.Ε με την οποία διαπιστώνεται η περαίωση της δια¬ 
δικασίας κτηματογράφησης για τα ακίνητα της περιοχής 


που βρίσκεται εντός των διοικητικών ορίων του Δημοτι¬ 
κού Διαμερίσματος Μαγγάνων (πρώην Κοινότητα Μαγγά¬ 
νων) του Δήμου Τοπείρου του Νομού Ξάνθης. 

7. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Διαπιστώνεται σήμερα, 26 Απριλίου 2004, η ολοκλήρω¬ 
ση της διαδικασίας καταχώρισης των πρώτων εγγραφών 
στο κτηματολογικά βιβλίο του Δημοτικού Διαμερίσματος 
Μαγγάνων (πρώην Κοινότητα Μαγγάνων) του Δήμου Το¬ 
πείρου του Νομού Ξάνθης, κατά μεταφορά από τους ανα¬ 
μορφωμένους κτηματολογικούς πίνακες της Β' Ανάρτη¬ 
σης, οι οποίοι έχουν αριθμό ειδικού πρωτοκόλλου παρά¬ 
δοσης κτηματολογικών στοιχείων 48/22.4.2004. 

Άρθρο 2 

Ως ημερομηνία έναρξης του κτηματολογίου στην πε¬ 
ριοχή αυτή ορίζεται η 5η Μάίου 2004 ημέρα Τετάρτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

Η Πρόεδρος 

Γ.ΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




